ಸೇವಿಸಬಲ್ಲ ಮದ್ಯಾರ್ಕಗಳ ತಯಾರಿಕೆಗೆ ಸಾಕಷ್ಟು ಮುನ್ನವೇ ಸುಗಂಧ ಹಾಗೂ ಅಂಗರಾಗಗಳ ಆಸವಿತ/ಬಟ್ಟಿ ಇಳಿಸುವಿಕೆಯ ಮೂಲಕ ಬ್ಯಾಬಿಲೋನಿಯನ್ನರು ಮೆಸೊಪೊಟೆಮಿಯಾದಲ್ಲಿ (ಈಗಿನ ಇರಾಕ್‌) ಕನಿಷ್ಟ 2ನೇ ಸಹಸ್ರಮಾನ BC ಯಷ್ಟು ಹಿಂದೆಯೇ ಆಸವನ/ಬಟ್ಟಿ ಇಳಿಸುವಿಕೆಯ ಕಲೆಯನ್ನು ಆರಂಭಿಸಿದ್ದರು. ಆಸವನ/ಬಟ್ಟಿ ಇಳಿಸುವಿಕೆಯ ಕಲೆಯನ್ನು ಮೆಡಿಟರೇನಿಯನ್‌ ಪ್ರದೇಶಗಳಿಂದ ಐರ್‌ಲೆಂಡ್‌ಗೆ ಐರಿಷ್‌ ಧರ್ಮಪ್ರಚಾರಕರು 6ನೇ ಶತಮಾನದಿಂದ 7ನೇ ಶತಮಾನದ ಅವಧಿಯ ನಡುವೆ ತಂದಿರುವ ಸಾಧ್ಯತೆ ಇದೆ. ಆಸವನ/ಬಟ್ಟಿ ಇಳಿಸುವಿಕೆಯನ್ನು ಆಫ್ರಿಕಾದಿಂದ ಯೂರೋಪ್‌ಗೆ ಮೂರ್‌ ಜನರು ತಂದರಲ್ಲದೇ, ಅದರ ಬಳಕೆಯು ಕ್ರೈಸ್ತಮಠಗಳ ಮೂಲಕ, ಬಹುಮಟ್ಟಿಗೆ ಉದರಶೂಲೆ, ಪಕ್ಷವಾತ, ಹಾಗೂ ಸಿಡುಬುಗಳ ಚಿಕಿತ್ಸೆಯಂತಹಾ ವೈದ್ಯಕೀಯ ಉದ್ದೇಶಗಳಿಗಾಗಿ ಎಲ್ಲೆಡೆ ಹಬ್ಬಿತು.

1100ರಿಂದ 1300ರ ನಡುವೆ, ಆಸವನ/ಬಟ್ಟಿ ಇಳಿಸುವಿಕೆಯು ಐರ್‌ಲೆಂಡ್‌ನಲ್ಲಿದ್ದ ಕ್ರೈಸ್ತಮಠೀಯ ಅಸವನ ಗೃಹ/ಬಟ್ಟಿಮನೆ/ಡಿಸ್ಟಿಲರಿಗಳ ಮೂಲಕ 12ನೇ ಶತಮಾನದಲ್ಲಿ ಐರ್‌ಲೆಂಡ್‌ ಹಾಗೂ ಸ್ಕಾಟ್‌ಲೆಂಡ್‌ಗಳಿಗೆ, ಹರಡಿತು. ಮದ್ಯ/ಹೆಂಡವನ್ನು ತಯಾರಿಸಬಲ್ಲ ದ್ರಾಕ್ಷಿಯ ಪ್ರಮಾಣವು ಬ್ರಿಟನ್‌ನಲ್ಲಿ ಕಡಿಮೆ ಇದ್ದುದರಿಂದ, ಜವೆಗೋಧಿ ಬೀರು/ಸಾರಾಯಿ ಬಳಕೆಯಿದ್ದುದು, ವಿಸ್ಕಿಯ ತಯಾರಿಕೆಗೆ ದಾರಿಯಾಯಿತು. 1494ರಲ್ಲಿ, ಮೇಲೆ ತಿಳಿಸಿದ ಹಾಗೆ ಸ್ಕಾಟ್‌ಲೆಂಡ್‌’ನ ರಾಜಭಂಡಾರವು ಮೊಳಕೆ ಧಾನ್ಯವನ್ನು ಫ್ರಿಯರ್‌ ಜಾನ್‌ ಕಾರ್‌ಗೆ ನೀಡಿತ್ತು; ಆ ಮೊಳಕೆ ಧಾನ್ಯದ ಪ್ರಮಾಣವು ಸುಮಾರು 1500 ಬಾಟಲ್‌/ಸೀಸೆಗಳಷ್ಟು ತಯಾರಿಸಲು ಸಾಕಾಗುವಷ್ಟಿತ್ತು, ಆದ್ದರಿಂದ ಆ ಸಮಯದಲ್ಲಿ ಇದರ ವ್ಯವಹಾರವು ವರ್ಧಿಸುತ್ತಿತ್ತೆಂಬುದು ಸ್ಪಷ್ಟವಾಗುತ್ತದೆ.

ಸ್ಕಾಟ್‌ಲೆಂಡ್‌ನ ಮಹಾರಾಜ ಜೇಮ್ಸ್‌ IV (r. 1488-1513) ಸ್ಕಾಚ್‌ ವಿಸ್ಕಿಯ ಬಗ್ಗೆ ಹೆಚ್ಚಿನ ಒಲವನ್ನು ಹೊಂದಿದ್ದುದರಿಂದ, 1506ರಲ್ಲಿ ಡುಂಡೀ ಪಟ್ಟಣವು ಆ ಸಮಯದಲ್ಲಿ ಉತ್ಪಾದನೆಯಲ್ಲಿ ಏಕಸ್ವಾಮ್ಯ ಹೊಂದಿದ್ದ ತಜ್ಞ ಕೆಲಸಗಾರರ ಸಂಘ/ಗಿಲ್ಡ್‌ ಆಫ್‌ ಸರ್ಜನ್‌ ಬಾರ್ಬರ್ಸ್‌ದಿಂದ, ಅಗಾಧ ಪ್ರಮಾಣದ ಸ್ಕಾಚ್‌ ಮದ್ಯವನ್ನು ಕೊಂಡುಕೊಂಡಿತ್ತು. 1536ರಿಂದ 1541ರ ನಡುವೆ, ಇಂಗ್ಲೆಂಡ್‌ನ ಮಹಾರಾಜ ಹೆನ್ರಿ VIII ಕ್ರೈಸ್ತ ಮಠಗಳನ್ನು ವಿಸರ್ಜಿಸಿ ಅಲ್ಲಿನ ಸನ್ಯಾಸಿಗಳನ್ನು ಸಾರ್ವಜನಿಕರೊಂದಿಗೆ ಸಮ್ಮಿಳಿತಗೊಳಿಸಿದರು. ಆಗತಾನೆ ಸ್ವಾವಲಂಬಿತಗೊಂಡ ಸನ್ಯಾಸಿಗಳು ಆದಾಯವನ್ನು ಹುಡುಕಿಕೊಳ್ಳಬೇಕಾದುದರಿಂದ ವಿಸ್ಕಿ ಉತ್ಪಾದನೆಯು ಮಠೀಯ ವಾತಾವರಣದಿಂದ ಖಾಸಗಿ ಮನೆಗಳಿಗೆ ಹಾಗೂ ಹೊಲಗಳಿಗೆ ಸ್ಥಳಾಂತರಗೊಂಡಿತು.

ಆಸವನ/ಬಟ್ಟಿ ಇಳಿಸುವಿಕೆ ಪ್ರಕ್ರಿಯೆಯು ಆ ಸಮಯದಲ್ಲಿ ಇನ್ನೂ ಶೈಶವಾವಸ್ಥೆಯಲ್ಲಿತ್ತು; ವಿಸ್ಕಿಯನ್ನು ಪಕ್ವಗೊಳ್ಳುವ ಮುನ್ನವೇ ಸೇವಿಸಲಾಗುತ್ತಿದ್ದುದರಿಂದ ಇಂದಿನ ಆವೃತ್ತಿಗಳಿಗೆ ಹೋಲಿಸಿದರೆ ಕಚ್ಚಾ ಹಾಗೂ ರೂಕ್ಷ ಸ್ವಾದವನ್ನು ಹೊಂದಿರುತ್ತಿತ್ತು. ನವೋದಯ-ಯುಗದ ವಿಸ್ಕಿ ಕೂಡಾ ಹೆಚ್ಚು ಪ್ರಬಲತೆ ಹೊಂದಿದ್ದು ತಿಳಿಯಾಗಿರುತ್ತಿರಲಿಲ್ಲವಾದುದರಿಂದ ಕೆಲವೊಮ್ಮೆ ಅಪಾಯಕಾರಿಯಾಗಿರುತ್ತಿತ್ತು ಕೂಡ. ಕಾಲಾನಂತರದಲ್ಲಿ, ಅನೇಕ ವರ್ಷಗಳ ಕಾಲ ಮರೆತುಬಿಟ್ಟ ಬಾಟಲಿಯ ಮದ್ಯವನ್ನು ಕುಡಿಯಲು ಧೈರ್ಯ ವಹಿಸಿದ ಓರ್ವ ವ್ಯಕ್ತಿಯಿಂದಾದ ಸಂತೋಷದ ಅಪಘಾತದಿಂದಾಗಿ, ವಿಸ್ಕಿ ಮತ್ತಷ್ಟು ಸಹನೀಯ ಪಾನೀಯವಾಗಿ ವಿಕಾಸಗೊಳ್ಳಲು ಕಾರಣವಾಯಿತು.

1707ರಲ್ಲಿ, ಒಕ್ಕೂಟದ ಕಾಯಿದೆಗಳು ಇಂಗ್ಲೆಂಡ್‌ ಹಾಗೂ ಸ್ಕಾಟ್‌ಲೆಂಡ್‌ಗಳೆರಡನ್ನೂ ವಿಲೀನಗೊಳಿಸಿತು, ಹೀಗಾದ ನಂತರ ಇದರ ಮೇಲಿನ ತೆರಿಗೆಗಳು ಹಠಾತ್ತನೇ ಏರಿದವು.

1725ರ,ಇಂಗ್ಲಿಷ್‌ ಮಾಲ್ಟ್‌ ತೆರಿಗೆಯ ನಂತರ ಸ್ಕಾಟ್‌ಲೆಂಡ್‌’ನ ಬಹಳಷ್ಟು ಆಸವನ/ಬಟ್ಟಿ ಇಳಿಸುವಿಕೆಯನ್ನು ನಿಲ್ಲಿಸಲಾಯಿತು ಇಲ್ಲವೇ ಒತ್ತಾಯಪೂರ್ವಕವಾಗಿ ಭೂಗತವಾಗಿ ನಡೆಯತೊಡಗಿತು. ಸರಕಾರದ ಅಬಕಾರಿ ಇಲಾಖೆಯವರಿಂದ ಮರೆಮಾಚಲು ಸ್ಕಾಚ್‌ ವಿಸ್ಕಿಯನ್ನು ಬಲಿಪೀಠದ ಕೆಳಗೆ, ಶವಪೆಟ್ಟಿಗೆಯ ಒಳಗೆ ಹಾಗೂ ಎಲ್ಲೆಲ್ಲಿ ಮುಚ್ಚಿಡಲು ಸಾಧ್ಯವಾಗಬಹುದೋ ಅಲ್ಲೆಲ್ಲಾ ಮುಚ್ಚಿಡತೊಡಗಿದರು. ಸ್ಕಾಟಿಷ್‌ ಬಟ್ಟಿಕಾರರು, ಬಟ್ಟಿಯಂತ್ರದಿಂದ ಹೊರಬರುವ ಹೊಗೆಯು ಕತ್ತಲೆಯಲ್ಲಿ ಕಾಣಿಸುತ್ತಿರಲಿಲ್ಲವಾದುದರಿಂದ ತಮ್ಮ ವಿಸ್ಕಿ ತಯಾರಿಕೆಯನ್ನು ರಾತ್ರಿಯಲ್ಲಿ ಮನೆಯಲ್ಲಿ ತಯಾರಿಸಿದ ಬಟ್ಟಿಯಂತ್ರದಲ್ಲಿ ನಡೆಸುತ್ತಿದ್ದರು. ಈ ಕಾರಣದಿಂದ, ಈ ಪಾನೀಯವನ್ನು ಬೆಳದಿಂಗಳು/ಮೂನ್‌ಷೈನ್‌ ಎಂದೇ ಕರೆಯಲಾಗುತ್ತಿತ್ತು. ಒಂದು ಹಂತದಲ್ಲಿ ಸ್ಕಾಟ್‌ಲೆಂಡ್‌’ನ ವಿಸ್ಕಿ ಉತ್ಪಾದನೆಯ ಅರ್ಧಕ್ಕಿಂತ ಹೆಚ್ಚು ಕಾನೂನು ಬಾಹಿರವಾಗಿತ್ತು.

ಅಮೇರಿಕಾದಲ್ಲಿ, ಅಮೇರಿಕನ್‌ ಕ್ರಾಂತಿಯ ಸಮಯದಲ್ಲಿ ವಿಸ್ಕಿಯನ್ನು ನಾಣ್ಯಮಾಪಕವಾಗಿ ಬಳಸಲಾಗುತ್ತಿತ್ತು. ಇದೊಂದು ವಿಪರೀತ ತೆರಿಗೆ ಹೇರಿದ ಪದಾರ್ಥವೂ ಆಗಿತ್ತಲ್ಲದೇ, ಹೆಚ್ಚುವರಿ ಅಬಕಾರಿ ಸುಂಕವನ್ನು ಇದರ ಮೇಲೆ ಹೇರಿದ್ದರಿಂದ, 1794ರ ವಿಸ್ಕಿ ದಂಗೆಯು ನಡೆಯಿತು.

1823ರಲ್ಲಿ, UK ಅಬಕಾರಿ ಕಾಯಿದೆಯನ್ನು ಮಂಡಿಸಿ ಆಸವನ/ಬಟ್ಟಿ ಇಳಿಸುವಿಕೆಯನ್ನು (ನಿಗದಿತ ಶುಲ್ಕದೊಂದಿಗೆ) ಕಾನೂನುಬದ್ಧಗೊಳಿಸಿತು, ಸ್ಕಾಟಿಷ್‌ ಬೆಳದಿಂಗಳು ಮದ್ಯದ ಬೃಹತ್‌ ಪ್ರಮಾಣದ ಉತ್ಪಾದನೆಯು ಕ್ರಿಯಾತ್ಮಕ ಕೊನೆಗೊಂಡಿತು.

1831ರಲ್ಲಿ, ಏನಿಯಾಸ್‌ ಕಾಫೆ ವಿಸ್ಕಿಯ ಆಸವನ/ಬಟ್ಟಿ ಇಳಿಸುವಿಕೆಯನ್ನು ಮತ್ತಷ್ಟು ಅಗ್ಗಗೊಳಿಸಿ ಹಾಗೂ ಸಾಮರ್ಥ್ಯವನ್ನು ಹೆಚ್ಚಿಸುವ ಕಾಫೆ ಬಟ್ಟಿಯಂತ್ರವನ್ನು ಆವಿಷ್ಕರಿಸಿದರು. 1850ರಲ್ಲಿ, ಆಂಡ್ರ್ಯೂ ಅಷರ್‌ ಸಾಂಪ್ರದಾಯಿಕ ವಿಸ್ಕಿಯೊಂದಿಗೆ ನವೀನ ಕಾಫೆ ಬಟ್ಟಿಯಂತ್ರದ ವಿಸ್ಕಿಯೊಂದಿಗೆ ಬೆರೆಸಿ ಮೊತ್ತಮೊದಲ ಸ್ಕಾಟಿಷ್‌ ಮಿಶ್ರಿತ ವಿಸ್ಕಿಯನ್ನು ತಯಾರಿಸಿದರು. ಈ ಹೊಸ ಧಾನ್ಯ ವಿಸ್ಕಿಯನ್ನು ತಮ್ಮ ಮೊಳಕೆ ಧಾನ್ಯ ವಿಸ್ಕಿಗೆ ಅಂಟಿಕೊಂಡಿದ್ದ ಐರಿಷ್‌ ಬಟ್ಟಿಕಾರರು ಹೀಗಳೆಯಲು ತೊಡಗಿದರು. ಅನೇಕ ಐರಿಷ್‌ ಜನರು ಹೊಸ ಮಿಶ್ರಣವು ಅಸಲು ವಿಸ್ಕಿಯೇ ಅಲ್ಲ ಎಂದು ವಾದಿಸುತ್ತಿದ್ದರು.

1880ರ ದಶಕದ ಹೊತ್ತಿಗೆ, ಫ್ರೆಂಚ್‌ ಬ್ರಾಂದಿ ಉದ್ಯಮವು ಬಹಳಷ್ಟು ದ್ರಾಕ್ಷಿ ಬೆಳೆಯನ್ನು ಧ್ವಂಸಗೊಳಿಸಿದ ಫಿಲೊಕ್ಸೆರಾ ಕೀಟಪೀಡಿತವಾಗಿತ್ತು; ಪರಿಣಾಮವಾಗಿ, ವಿಸ್ಕಿ ಅನೇಕ ಮಾರುಕಟ್ಟೆಗಳಲ್ಲಿ ಪ್ರಮುಖ ಮದ್ಯವಾಯಿತು.

ಅಮೇರಿಕನ್‌ ವಿಸ್ಕಿಗಳು
ಇತಿಹಾಸ
ಜರ್ಮನ್‌ ವಿಸ್ಕಿಗಳು
ಭಾರತೀಯ ವಿಸ್ಕಿಗಳು